Silvia Arber

D **Silvia Arber** (* 16. Oktober 1968 z Gämf) isch e Schwyzer Neurobiologi. Si lehrt un forscht as Brofässeri am Biozäntrum vu dr Uniwersitet Basel un am Friedrich Miescher Inschtitut z Basel.

## Lääbe
D Silvia Arber isch e Dochter vum Schwyzer Mikrobiolog un Genetiker Werner Arber, wu anne 1978 dr Nobelbryys fir Fisiology oder Medizin iiberchuu het.

D Silvia Arber het am Biozäntrum vu dr Uniwersitet Basel Biology studiert un 1995 am Basler Friedrich Miescher Inschtitut (FMI) promowiert. Derno het si vu 1996 bis 2000 as Poschtdokterandi an dr Columbia University z New York gforscht. Anne 2000 isch d Arber retuurchuu uf Basel un lehrt un forscht syterhär as Brofässeri fir Neurobiology/Zällbiology am Biozäntrum un am FMI, vu 2000 bis 2004 isch si Assistant Professor gsii, vu 2004 bis 2008 Associate Professor un syter 2008 isch si Full Professor. Vu 2015 bis 2018 isch si Vizediräkteri vum Biozäntrum gsii.

## Forschig
D Silvia Arber forscht zue dr Funkzionswyys un dr Entwickligsmechanisme vu neuronale Netzwärch, wu d Bewegige vum Lyyb kuntrelliere. Si het chenne bewyyse, ass prezisi Signalkaskade verantwortli sin fir d Uusbildig un d Funkzion vu motorische Netzwärch im Ruggemarch un doderby Transkripzionsfaktore un Zälloberflechemolekül e entschaidendi Roll spiile. Derzue het si chenne zaige, ass es Gruppe vu Interneurone git, wu dr Motoneurone vorgschaltet sin un si abhängig vum Zytpunkt, wänn si entstehn, in dr Funkzionalitet un dr Verdailig im Ruggemarch vonenander unterschaide. Die Forschigsarbete vu dr Silvia Arber chenne Hiiwyys liifere fir Intervänzionsmegligkaite bi motorische Netzwärchdefäkt oder Verletzige am Ruggemarch.

## Uuszaichnige
* 1992: Swiss Foundation for Research on Muscle Diseases Fellowship
* 1996: E. Fisher Best Thesis Prize, Friedrich Miescher Institut, Basel
* 1996: Human Frontier Science Program (HFSP) Long-Term Fellowship
* 1997: Best Thesis of the Year, Fakultet fir Naturwisseschafte, Uniwersitet Basel
* 1998: Swiss National Science Foundation Fellowship
* 1998: Pfizer-Forschigsbryys
* 1999: Human Frontier Science Program Award for Young Investigators
* 2001: EMBO Young Investigator Award 2000
* 2003: Nazionale Latsis-Bryys
* 2005: gwehlt Mitgliid vu dr European Molecular Biology Organization (EMBO)
* 2005: Schellenberg-Bryys
* 2008: Friedrich-Miescher-Bryys
* 2010: ERC Advanced Grant
* 2014: Otto Naegeli-Bryys
* 2014: Wisseschaftsbryys vu dr Stadt Basel
* 2015: Remedios Caro Almela Prize in Developmental Neurobiology
* 2014: gwehlt Mitgliid vu dr Academia Europaea
* 2014: Fellow vu dr American Association for the Advancement of Science
* 2016: European Research Council (ERC) Advanced Grant
* 2017: Louis-Jeantet-Bryys
* 2017: Novartis VIVA Leading Scientist Award
* 2018: FENS EJN Award
* 2018: Pradel Research Award
* 2018: W. Alden Spencer Award
* 2019: Betty and David Koetser Memorial Prize
* 2019: Fyssen Foundation International Prize
* 2019: Grand Prix Charles-Léopold Mayer vu dr Franzesische Académie des sciences
* 2019: Lelio Orci Award 2019
* 2019: The Physiological Society Annual Review Prize Lecture
* 2020: gwehlt Mitgliid vu dr National Academy of Sciences
* 2022: The Brain Prize

## Publikazionslischt
Vollständigi Publikazionslischt uf Biozentrum.unibas.ch 
* E. Pecho-Vrieseling, M. Sigrist, Y. Yoshida, T. M. Jessell, S. Arber: *Specificity of sensory-motor connections encoded by Sema3e-PlexinD1 recognition.* In: *Nature.* Band 459, 2009, S. 842–846. PMID 19421194
* M. Tripodi, A. E. Stepien, S. Arber: *Motor antagonism exposed by spatial segregation and timing of neurogenesis.* In: *Nature.* Band 479, 2011, S. 61–66. PMID 22012263
* S. Arber: *Motor circuits in action: Specification, connectivity and function.* In: *Neuron.* Band 74, 2012, S. 975–989. PMID 22726829
* Silvia Arber, Rui M. Costa: *Connecting neuronal circuits for movement.* In: *Science.* Vol. 360, Nr. 6396, 29. Jun 2018, S. 1403–1404. doi:10.1126/science.aat5994.

## Weblink
* Forschigsgruppe Silvia Arber am Biozäntrum vu dr Uniwersitet Basel
* Forschigsgruppe Silvia Arber am Friedrich Miescher Inschtitut (FMI)

## Fueßnote